ПРОТОКОЛ

От проведена среща с представители на СИМП - 13.07.2016 г.

Срещата е организирана от д-р Г. Павлова – зам.-председател на БЛС въз основа на решение на УС от 12.05.2016 г. Поканени за участие в обсъжданията бяха членовете на разширения състав на Експертния съвет за СИМП. Примерни теми за обсъждане бяха изпратени на поканените по електронен път.

На срещата участниците бяха запознати с идеите на УС на БЛС за промени в нормативните документи, които БЛС ще предложи на политическите партии и МЗ, както следва:

1. **Предложения за промени в ЗЗО** – да се възстанови обвързването на потребителската такса с МРЗ; регламентиране на компенсирането на ЛЗ за потребителската такса на освободените от заплащането ѝ по ЗЗО и НРД; дефинирането на понятието „суми, получени без правно основание“ в ПЗР на ЗЗО.

По време на обсъжданията постъпиха следните предложения:

- по отношение на потребителските такси – варианти за решение могат да бъдат: заплащане на ПТ от всяко ЗОЛ и последващо възстановяване на разходите на ЗОЛ от социалните или други служби; формиране на различна цена на прегледа на ЗОЛ, освободени от заплащане на ПТ – със сумата на потребителските такси; възстановяване на потребителските такси от институцията, която освобождава пациента-МЗ,МТСП,МО

- участниците в обсъжданията подкрепиха възстановяването на обвързването на ПТ с МРЗ за страната с оглед частично компенсиране на инфлацията

- необходимост от остойностяване на здравните услуги с цел мотивиране на намален пакет от услуги, които могат да бъдат закупени от НЗОК в рамките на определения ЗБНЗОК

- участниците се обединиха около становището, че трябва да се защитават по-високи цени на дейностите, а не по-големи обеми

- да се обсъдят с юридическия екип на БЛС възможни промени в раздел Контрол, санкции, арбитраж, както и неправилното прилагане на израза „суми получени без правно основание „ във връзка с надвишени РС

**2. Предложения за промени в ЗЛЗ** – постигане на реална равнопоставеност на ЛЗ при сключване на договорите с НЗОК / прилагане на еднакви изисквания за обособена структура с осигурена апаратура и кадрови потенциал и за ведомствените болници, във връзка с правото да извършват ИБП/; регламентиране на възможност за развиване на спомагателни търговски дейности от ЛЗ, с цел осигуряване издръжка на търговското дружество/; регламентиране на задължение на общините за осигуряване на условия за подпомагане на медицинската дейност в районите с неблагоприятни условия на работа и за привличане на дефицитни за района специалисти

Участниците в срещата подкрепиха предлаганите от УС промени.

**3. Промени в Наредба 39**

* Обект на дискусия бяха пресечните точки между ПИМП и СИМП при диспансеризацията и профилактиката. Представителите на СИМП потвърдиха наличието на проблеми при диспансеризацията на пациентите и нежеланието на част от работещите в СИМП да се ангажират с диспансеризация на хронично болни.

След изказване на мнения от участниците в срещата и запознаване с получените по електронен път, участниците се обединиха около следните принципи:

* Да се обсъди диспансерното наблюдение в извънболничната помощ в аспект на правото на пациента на добро лечение, а не на консултация. В този смисъл консултациите на хронично болните следва да имат ясно определени медицински критерии, а не задължителна периодичност. Консултации на пациенти, които са в компенсирано състояние (по определени за всяко заболяване критерии) да не са задължителни.
* Алгоритмите по диспансерното наблюдение да се обсъдят на съвместни срещи между бордовете по специалности и борда по Обща медицина, с цел регламентиране на оптимални медицински грижи (за сходни диагнози, които подлежат на диспансерно наблюдение в ПИМП и СИМП)
* По отношение на назначаването на медикаменти в разрез с изискванията на НЗОК отговорност да носи лекарят, назначил съответното лечение (от СИМП или от ПИМП)
* По отношение на индикаторите за качество, представителите на СИМП се ангажираха да предложат за обсъждане критерии, които да се регламентират в НРД 2017г. Предложенията да се изпратят до края на м. юли 2016 г., след което да се обобщят и да се насрочи нова среща по тази тема.

**4. Промени в Наредба 2**

В резултат на обсъжданията представителите на СИМП се ангажираха:

* Да обсъдят с колеги от различни специалности медицинските дейности включени в основния пакет, както и тези, които могат да бъдат изведени от него поради недостатъчно финансиране с наличния ресурс. Предложенията да се изпратят до 25.07.2016 г.
* Амбулаторните процедури да се изведат от раздел „Болнична помощ“ и да се формира нов различен вид медицинска дейност, с цел отпадане на изисквания за основен трудов договор на пълно работно време в ЛЗ за ИБП за специалистите, прецизиране на изискванията за нива на компетентност с оглед осигуряване на реална възможност за извършването им в СИМП с легла; премахване на една и съща медицинска дейност с различни цени като КП и като Амб. Процедура.

5. Промени в Наредбата за достъпа

Участниците в срещата одобриха предлаганите идеи да се регламентира нормативно възможността да се прекъсне терапевтичната връзка лекар-пациент в определени конкретни ситуации (напр. диспансерно наблюдение) и да се осигури възможност лекарят да приеме или откаже да извършва конкретна медицинска дейност съгласно етичните принципи на СЗО и асоциациите на европейските медицински специалисти

**6. Промени в правилата за работа по НРД**

Участниците в срещата одобриха предлаганите промени в НРД:

* Да се търси възможност за отчитане на всички дейности, извършени от едно ЛЗ на една фактура
* Да се разшири обмена на информация между ИМП и НЗОК, промяна в начина на работа на ПИС на НЗОК с оглед регистриране на получените документи в ПИС, справки от ПИС, дистанционно подаване на документи към НЗОК
* Да се премахне термина „последващо нарушение“ от НРД като правно нерегламентиран
* При отчитане на поредността на нарушенията същата да се дефинира като персонална отговорност на нарушилия лекар, а не да се отнася за цялото ЛЗ
* Да се обсъдят реални критерии за качество на медицинската дейност, които да се предложат в НРД
* Да се прегледа главата за арбитража в НРД и инструкцията за контрол и да се подготвят желани промени, регламентиращи обективното разглеждане на случаите - по отношение на участници в арбитража, участието на юристи, поведение при паритет, предварително запознаване на участниците в арбитража с документите по случая, ясно регламентиране на правата на контролиращите в НРД
* Участниците в срещата изявиха скептично отношение към заявлението на министъра за реализиране на електронната рецепта, електронното направление и достъп до електронното досие в реално време до края на годината
* Да се работи за регламентиране на реална промяна на цената на прегледа при СИМП – физиотерапия, ЛКК, домашни посещения, увеличение и разпределение на бюджета на СИМП.

Срещата приключи в 18.00 ч.